**Zápisnica z Ustanovujúceho zasadnutia obecného zastupiteľstva,**

**ktoré sa konalo dňa 23.11.2022**

Prítomní: podľa prezenčnej listiny

Za overovateľov boli určení: p. Peter Gablech

p. Anna Tomisová

**PROGRAM:**

1. Úvodné záležitosti
2. Otvorenie zasadnutia

starosta obce

1. Určenie zapisovateľky a overovateľov zápisnice

starosta obce

1. oznámenie výsledkov voľby starostu a volieb do OZ a odovzdanie osvedčení o zvolení

novozvolenému starostovi a poslancom novozvoleného obecného zastupiteľstva

predseda volebnej komisie

1. Zloženie sľubu novozvoleného starostu obce, prevzatie insígnií
2. Zloženie sľubu poslancov novozvoleného obecného zastupiteľstva
3. Príhovor starostu
4. Schválenie programu ustanovujúceho zastupiteľstva
5. Poverenie poslanca obecného zastupiteľstva, ktorý bude oprávnený zvolávať a viesť

Zasadnutie obecného zastupiteľstva

1. Poverenie zastupovaním starostu obce
2. Zriadenie a voľba mandátovej komisie
3. Zriadenie komisie podľa č. 7 ods. 5 zákona č. 357/2004 Z.z. o ochrane verejného

záujmu pri výkone funkcií verejných funkcionárov v znení neskorších predpisov

a voľbu ich členov

1. Ochrana osobných údajov
2. Čestné vyhlásenie o nezlučiteľnosti funkcií
3. Informácia o plate starostu obce
4. Rôzne
5. Diskusia
6. Záver
7. **Úvodné záležitosti**

***1a) Otvorenie zasadnutia***

Podľa podpísanej prezenčnej listiny starosta obce JUDr. Ivan Kolník skonštatoval prítomnosť 6 kandidátov na poslancov OZ

***1b) Určenie zapisovateľky a overovateľov zápisnice***

Starosta obce JUDr. Ivan Kolník určil za zapisovateľku zápisnice p. Máriu Korcovú a za overovateľov zápisnice určil: p. Petra Gablecha a p. Annu Tomisovú

**Konštatovanie. č. 1**

OZ v Hrachovišti určenie zapisovateľky Márie Korcovej a overovateľov zápisnice

p. Petra Gablecha a p. Anny Tomisovej berie na vedomie.

***1c) Oznámenie výsledkov volieb do orgánov samosprávy obce – predseda volebnej komisie***

Pani Mária Korcová, predsedníčka miestnej volebnej komisie, oboznámila prítomných o výsledkoch volieb do obecného zastupiteľstva a o výsledku volieb starostu obce.

**Konštatovanie č. 2**

OZ berie na vedomie výsledky volieb starostu obce a volieb do obecného zastupiteľstva

***1d) Zloženie sľubu novozvoleného starostu obce, prevzatie insígnií***

Po prevzatí osvedčenia o zvolení za starostu obce od predsedníčky volebnej komisie

starosta obce JUDr. Ivan Kolník prečítal sľub starostu obce a podpísal sa pod jeho text na osobitnom liste, čím zložil zákonom stanovený sľub. Po zložení sľubu predsedníčka volebnej komisie Mária Korcová odovzdala starostovi obce insígnie obce.

**Konštatovanie č. 3**

OZ konštatuje, že novozvolený starosta obce JUDr. Ivan Kolník zložil zákonom predpísaný sľub starostu obce.

Podpísaný sľub starostu obce tvorí prílohu tejto zápisnice.

***1e) Zloženie sľubu poslancov novozvoleného obecného zastupiteľstva***

Starosta obce, vyzval novozvolených poslancov obecného zastupiteľstva, aby si od predsedníčky volebnej komisie prevzali osvedčenie o zvolení za poslanca obecného zastupiteľstva a následne prečítaním textu sľubu a svojim podpisom pod jeho text zložili sľub poslanca obecného zastupiteľstva a to v abecednom poradí:

Róbert Arbet, Zdenko Arbet, Peter Gablech, Mgr. Jarmila Kozárová, Anna Tomisová,

Pavol Václavek

**Konštatovanie č. 4**

OZ konštatuje, že zvolení poslanci obecného zastupiteľstva: Róbert Arbet, Zdenko Arbet, Peter Gablech, Mgr. Jarmila Kozárová, Anna Tomisová, Pavol Václavek zložili zákonom predpísaný sľub poslanca obecného zastupiteľstva.

Podpísaný sľub poslancov obecného zastupiteľstva tvorí prílohu tejto zápisnice.

***1f) Príhovor starostu obce JUDr. Ivana Kolníka***

Novozvolený starosta obce JUDr. Ivan Kolník sa prihovoril k poslancom OZ a ostatným prítomným

**Konštatovanie č. 5**

OZ berie na vedomie príhovor novozvoleného starostu obce JUDr. Ivana Kolníka

1. **Schválenie programu ustanovujúceho zastupiteľstva**

Starosta obce JUDr. Ivan Kolník po zložení sľubu poslancov obecného zastupiteľstva skonštatoval prítomnosť 6 poslancov OZ a vyhlásil obecné zastupiteľstvo spôsobilé rokovať a uznášať sa. Na základe tohto zistenia predložil obecnému zastupiteľstvu návrh programu rokovania

**Uznesenie č. 27/2022**

OZ v Hrachovišti program ustanovujúceho zastupiteľstva

* **schvaľuje**

Hlasovanie: za 6 poslancov

proti 0 poslancov

zdržalo sa 0 poslancov

1. **Poverenie poslanca obecného zastupiteľstva, ktorý bude oprávnený zvolávať zasadnutia obecného zastupiteľstva - §12 ods. 2 a ods. 6 zákona SNR č. 369/1990 o obecnom zriadení v znení neskorších predpisov**

Starosta obce JUDr. Ivan Kolník predložil poslancom OZ návrh poslanca OZ, ktorý bude oprávnený zvolávať a viesť zasadnutie obecného zastupiteľstva - §12 ods. 2 a ods. 6 zákona SNR č. 369/1990 o obecnom zriadení v znení neskorších predpisov. Navrhol pána poslanca Petra Gablecha.

**Uznesenie. č. 28/2022**

OZ v Hrachovišti

* **schvaľuje**

návrh starostu obce poveriť p. poslanca **Petra Gablecha**, aby bol oprávnený zvolávať

zasadnutie OZ v prípadoch podľa § 12 ods. 2 a ods. 6

zákona SNR č. 369/1990 o obecnom zriadení v znení

neskorších predpisov

Hlasovanie: za 6 poslancov

proti 0 poslancov

zdržalo sa 0 poslancov

P. Peter Gablech poverenie prijíma.

1. **Poverenie zastupovaní starostu obce**

Starosta obce JUDr. Ivan Kolník informoval poslancov obecného zastupiteľstva, že v zmysle §13b, ods. 1 zákona SNR č. 369/1990 Zb. o obecnom zriadení v znení neskorších predpisov poveruje zastupovaním starostu obce poslanca obecného zastupiteľstva p. Petra Gablecha

**Uznesenie č. 29/2022**

OZ v Hrachovišti

* **berie na vedomie**

že bol pán Peter Gablech poverený starostom obce za zástupcu starostu obce

Hlasovanie: za 6 poslancov

proti 0 poslancov

zdržalo sa 0 poslancov

P. Peter Gablech poverenie prijíma.

1. **Zriadenie a voľba členov mandátovej komisie**

Starosta obce JUDr. Ivan Kolník predložil návrh na členov mandátovej komisie:

Mgr. Jarmila Kozárová, Pavol Václavek, Róbert Arbet

**Uznesenie č. 30/2022**

OZ v Hrachovišti

* **zriaďuje**

mandátovú komisiu v zložení poslancov: Mgr. Jarmila Kozárová, Pavol Václavek, Róbert Arbet

Hlasovanie: za 6 poslancov

proti 0 poslancov

zdržalo sa 0 poslancov

1. **Zriadenie komisie podľa č. 7 ods. 5 zákona č. 357/2004 Z.z. o ochrane verejného**

**záujmu pri výkone funkcií verejných funkcionárov v znení neskorších predpisov**

**a voľbu ich členov**

Starosta obce JUDr. Ivan Kolník predložil návrh na členov komisie na ochranu verejného záujmu pri výkone funkcií verejných funkcionárov nasledovne: Zdenko Arbet, Mgr. Jarmila Kozárová, Anna Tomisová

**Uznesenie č. 31/2022**

OZ v Hrachovišti

* **zriaďuje**

komisiu na ochranu verejného záujmu pri výkone funkcií verejných funkcionárov v  zložení poslancov:

Mgr. Jarmila Kozárová, Zdenko Arbet, Anna Tomisová

Hlasovanie: za 6 poslancov

proti 0 poslancov

zdržalo sa 0 poslancov

1. **Ochrana osobných údajov**

Zvoleným funkcionárom bola predložená dokumentácia z oblasti ochrany osobných údajov združujúca ich povinnosti voči tejto agende, ktoré vyplývajú zo zákona pri  výkone ich funkcie. Dokumentáciu si starosta aj poslanci preštudovali a jej akceptáciu potvrdili svojim podpisom.

1. **Čestné vyhlásenie o nezlučiteľnosti funkcií**

Starosta obce aj poslanci obecného zastupiteľstva predložili Čestné vyhlásenia o nezlučiteľnosti funkcií mandátovej komisii na preskúmanie.

Mandátová komisia skontrolovala zloženie sľubov a nezlučiteľnosť funkcií a správou o výsledkoch kontroly informovala zastupiteľstvo, že kontrola prebehla bez akýchkoľvek výhrad a spĺňa podmienky správnosti a úplnosti.

**Uznesenie č. 32/2022**

OZ v Hrachovišti Správu o výsledkoch kontroly mandátovej komisie

* **berie na vedomie**

Hlasovanie: za 6 poslancov

proti 0 poslancov

zdržalo sa 0 poslancov

1. **Informácia o plate starostu obce**

Plat starostu k dnešnému dňu je vyplácaný na základe platného uznesenia č. 7/2018, ktoré bolo schválené dňa 5. 12. 2018 na ustanovujúcom zastupiteľstve.

Plat starostu je v súlade s §11 ods. 4 písm. i) zákona č. 369/1990 Zb. o obecnom zriadení v znení neskorších predpisov a podľa zákona NR SR č. 253/1994 Z.z. o právnom postavení a platových pomeroch starostov obcí a primátorov miest, ktorá ustanovuje minimálnu výšku mesačného platu starostov zodpovedajúcu počtu obyvateľov obce alebo mesta, ktorí majú na ich území trvalý pobyt. Starostovi patrí plat, ktorý je súčinom priemernej mesačnej mzdy v národnom hospodárstve vyčíslenej na základe údajov Štatistického úradu SR za predchádzajúci kalendárny rok a násobku podľa § 4 ods. 1, ktorý je pre obec Hrachovište 1, 83 (podľa počtu obyvateľov od 501 – 1000)

Plat starostu obce bol uznesením č. 7/2018 navýšený o schválenú odmenu 30 %.

**Uznesenie č. 33/2022**

OZ v Hrachovišti informáciu o plate starostu obce

* **berie na vedomie**

Hlasovanie: za 6 poslancov

proti 0 poslancov

zdržalo sa 0 poslancov

1. **Rôzne**

Starosta obce predniesol OZ návrh na financovanie faktúry za vypracovanie projektovej dokumentácie pre projekt **„Hrachovište – Úpravy cestných priekop a odvedenie dažďových vôd“** z rezervného fondu obce. Celková fakturovaná suma je 3 350€

**Uznesenie č. 34/2022**

OZ v Hrachovišti úhradu faktúry za vypracovanie projektovej dokumentácie z RF obce v sume 3 350 €

* **schvaľuje**

Hlasovanie: za 6 poslancov

proti 0 poslancov

zdržalo sa 0 poslancov

**11) Diskusia**

**12) Záver**

* D. a. h

Zástupca starostu: Overovatelia: Starosta: